
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 325 

11 Μαρτίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση της Γνωμοδοτικής Επιτροπής της υποπερί¬ 
πτωσης ϋ της περίπτωσης (β) της παραγράφου 15 
του άρθρου 7 του Ν. 3299/2004, και καθορισμός της 

διαδικασίας λειτουργίας της. 1 

Οικονομοτεχνικά στοιχεία και δικαιολογητικά που συνο¬ 
δεύουν την αίτηση υπαγωγής στις διατάξεις του Ν. 
3299/2004 των ειδικών επενδύσεων του άρθρου 3 
παράγραφος 1 περίπτωση ε, υποπερ. VI, VII, VIII, IX, 

X και παράγραφος 1, περίπτωση δ, υποπερ. IX του 

ίδιου άρθρου του ανωτέρω νόμου. 2 

Διαδικασία και απαιτούμενα δικαιολογητικά για την κατα¬ 
βολή της επιχορήγησης για τα επιχειρηματικά σχέδια 
της υποπερίπτωσης χί της περίπτωσης (ε) της παρα¬ 
γράφου 1 του άρθρου 3, καθώς και για τις επενδύσεις 
των υποπεριπτώσεων νί, νϋ, νϋί, ίχ, χ και χί της περίπτω¬ 
σης (ε) της παραγράφου 1 του άρθρου 3 όπως και της 
υποπερίπτωσης ίχ της περίπτωσης (δ) της παραγρά¬ 
φου 1 του άρθρου 3 του Ν.3299/2004 (ΦΕΚ 261/ 


23.12.2004). 3 

Πρόσληψη του Διευθύνοντος Συμβούλου της Ανώνυμης 
Εταιρείας «Εθνικό Σύστημα Διαπίστευσης Α.Ε. 

(ΕΣΥΔΑ.Ε.)». 4 

Προθεσμία υποβολής μελέτης για έκδοση οικοδομικής 
άδειας και συμπλήρωσης δικαιολογητικών για την απο¬ 
κατάσταση χτισμάτων που επλήγησαν από τις κατολι¬ 
σθήσεις πριν το 1983 σε περιοχές του Ν. Φθιώτιδας... 5 
Έγκριση χορήγησης στεγαστικών δανείων σε σεισμό¬ 
πληκτους για την αποκατάσταση των ζημιών από τις 
κατολισθήσεις του πρώτου διμήνου του έτους 2003 
στον οικισμό Δαφνώνα του Δήμου Καμποχώρων της 
Νήσου Χίου. 6 


ΑΠΟΦΑΣΕΙ Σ 

Αριθ. 4900/ΔΒΕ2939 (1) 

Σύσταση της Γνωμοδοτικής Επιτροπής της υποπερίπτω¬ 
σης Ν της περίπτωσης (β) της παραγράφου 15 του άρ¬ 
θρου 7του Ν. 3299/2004, και καθορισμός της διαδικα¬ 
σίας λειτουργίας της. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 3299/2004 «Κίνητρα Ιδιωτικών 


Επενδύσεων για την Οικονομική Ανάπτυξη και την Περι¬ 
φερειακή Σύγκλιση» και ειδικότερα της παρ. 15 του άρ¬ 
θρου 7 και της περίπτωσης (ιβ) της παρ. 2 του άρθρου 12. 

2. Τις διατάξεις του Ν.1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α/26.7.1985) όπως ισχύει. 

3. Τις διατάξεις του Π.Δ. 229/1986 (ΦΕΚ 96/Α/86) «Σύ¬ 
σταση και οργάνωση της Γενικής Γραμματείας Βιομηχα¬ 
νίας, του Π.Δ. 396/1989 (ΦΕΚ 172/Α/89) «Οργανισμόςτης 
Γενικής Γραμματείας Βιομηχανίας», του Π.Δ. 189/1995 
(ΦΕΚ99/Α/95) «Συμπλήρωση και τροποποίηση διατάξεων 
του Π.Δ. 396/1989». 

4. Το Π.Δ. 27/1996 (ΦΕΚ 19/Α/96) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης και το 
Π.Δ 122/2004 (ΦΕΚ 85/Α/17.3.2004) «Ανασύσταση του 
Υπουργείου Τουρισμού». 

5. Το Π.Δ. 121/2004 (ΦΕΚ 84/Α/10.3.2004) «Διορισμός 
Υπουργούν και Υφυπουργών». 

6. Την υπ’ αριθμ. 21539/ΔΒΕ1173/19.6.1998 (ΦΕΚ 
647/Β/98) Υπουργική Απόφαση «Σύσταση της Γνωμοδοτι- 
κής Επιτροπής Επενδύσεωντης υποπερίπτωσης ϋ της πε¬ 
ρίπτωσης (β) της παρ. 19 του άρθρου 8 του Ν. 
2601/1998,όπως ισχύει, και καθορισμός της διαδικασίας 
λειτουργίας της», αποφασίζει: 

Άρθρο 1 

Σύσταση Γνωμοδοτικής Επιτροπής 

1. Συστήνεται στην Κεντρική Υπηρεσία της Γενικής 
Γ ραμματείας Βιομηχανίας του Υπουργείου Ανάπτυξης 
σύμφωνα με τη διάταξη της υποπερίπτωσης ϋ της περί¬ 
πτωσης (β) της παραγράφου 15 του άρθρου 7 του Ν. 
3299/04, Γνωμοδοτική Επιτροπή Επενδύσεων, μέλη της 
οποίας είναι: 

Ο Γ ενικός Γ ραμματέαςτης Γ ενικής Γ ραμματείας Βιομη¬ 
χανίας, δύο (2) Προϊστάμενοι Γενικών Δ/νσεων ή καθ’ ύλη 
αρμοδίων Δ/νσεων της Γ ενικής Γ ραμματείας Βιομηχα¬ 
νίας, ένας (1) εκπρόσωπος του Υπουργείου Αγροτικής 
Ανάπτυξης και τροφίμων, δύο (2) εμπειρογνώμονες ανα¬ 
γνωρισμένου κύρους σε ζητήματα βιομηχανικών επενδύ¬ 
σεων, ένας (1) εκπρόσωπος του ΣΕΒ και ένας (1) εκπρό¬ 
σωπος της ΓΣΕΕ. 

2. Ειδικά για τις επενδύσεις της υποπερίπτωσης (νϋ) 
της περίπτωσης (ε) της παρ.Ι του άρθρου 3 του Ν. 
3299/2004, στην Επιτροπή συμμετέχουν και ο Γενικός 
Γραμματέας Έρευνας και Τεχνολογίας και ένας (1) Προϊ¬ 
στάμενος Γ ενικής Δ/νσης ή αρμόδιας Δ/νσης της Γ ενικής 
Γ ραμματείας Έρευνας και Τεχνολογίας του Υπουργείου 
Ανάπτυξης. 

3. Της Επιτροπής προεδρεύει ο Γενικός Γραμματέας 
της Γενικής Γραμματείας Βιομηχανίας του Υπουργείου 
Ανάπτυξης ή ο αναπληρωτής του. 

4. Για κάθε μέλος της Γνωμοδοτικής Επιτροπής δύναται 
να ορίζεται και αναπληρωτής του. 

Άρθρο 2 

Έργο της Γνωμοδοτικής Επιτροπής 

1. Έργο της Γνωμοδοτικής Επιτροπής είναι η γνωμοδό¬ 
τηση για αιτήσεις υπαγωγής των επενδύσεων των υποπε¬ 
ριπτώσεων νί, νϋ, νίϋ, ίχ, χ της περίπτωσης (ε) καθώς και 
της υποπερίπτωσης ίχ της περίπτωσης (δ) της παρ. 1 του 
άρθρου 3, του Ν. 3299/2004, που υποβάλλονται στη ΓΓΒ 
ή στο ΕΛΚΕ και εξετάζονται από τη Γ ενική Γ ραμματεία 
Βιομηχανίας. 

2. Επίσης γνωμοδοτεί για αιτήματα τροποποίησης απο¬ 
φάσεων υπαγωγής, ολοκλήρωσης και πιστοποίησης 
έναρξης παραγωγικής λειτουργίας, μεταβίβασης επιχει¬ 
ρήσεων ή μετοχών ή εταιρικών μεριδίων, καθώς και για 
την ανάκληση αποφάσεων υπαγωγής και επιστροφή ενι¬ 
σχύσεων που έχουν καταβληθεί σε επενδύσεις για την 
υπαγωγή των οποίων γνωμοδότησε. 

3. Τέλος, γνωμοδοτεί για θέματα επενδύσεων που 
έχουν υπαχθεί στο Ν. 2601/1998 ή σε προγενέστερους 
αναπτυξιακούς νόμους αρμοδιότητας της Γ ενικής Γ ραμ- 
ματείας Βιομηχανίας. 

Άρθρο 3 

Καθορισμός Εισηγητών και Γραμματέων 

1. Αρμόδια για την σύνταξη των εισηγητικών σημειωμά¬ 
των προς την γνωμοδοτική επιτροπή είναι η Δ/νση Βιομη¬ 
χανικών Επενδύσεων της ΓΓΒ. 

2. Η Δ/νση Βιομηχανικών Επενδύσεων της ΓΓΒ συντάσ¬ 
σει πλήρεις και αιτιολογημένες εισηγήσεις. 

Εισηγητές ορίζονται υπάλληλοι της Δ/νσης Βιομηχανι¬ 
κών Επενδύσεων της ΓΓΒ. 

3. Γραμματέας της επιτροπής καθώς και αναπληρωτές 
βοηθοί γραμματείς, οι οποίοι επικουρούντον γραμματέα, 
ορίζονται υπάλληλοι της Δ/νσης Βιομηχανικών Επενδύ¬ 
σεων της ΓΓΒ. Ο Γ ραμματέας της επιτροπής καθώς και 
αναπληρωτές βοηθοί γραμματείς είναι υπεύθυνοι για την 
τήρηση των πρακτικών των συνεδριάσεων και για κάθε 
γραμματειακή υποστήριξη που απαιτείται για την ομαλή 
λειτουργία της επιτροπής. 

Άρθρο 4 

Κανονισμός λειτουργίας 
της Γνωμοδοτικής Επιτροπής. 

1. Οι συνεδριάσεις της Επιτροπής Επενδύσεων γίνονται 
στη Γ ενική Γ ραμματεία Βιομηχανίας, μετά από έγγραφη 
πρόσκληση των μελών της από τον Πρόεδρο, οποιαδή¬ 
ποτε εργάσιμη ημέρα και πέρα από το ωράριο λειτουρ¬ 
γίας των Δημοσίων Υπηρεσιών. 

2. Με τα θέματα που είναι έτοιμα να εισαχθούν στην 
Γνωμοδοτική Επιτροπή για συζήτηση, καταρτίζεται Ημε¬ 
ρήσια Διάταξη, η οποία κοινοποιείται στα μέλη με μέριμνα 
του Γραμματέα δύο (2) τουλάχιστον ημέρες πριν από τη 
συνεδρίαση της Επιτροπής, μαζί μετά αντίστοιχα εισηγη¬ 
τικά σημειώματα της Δ/νσης Βιομηχανικών Επενδύσεων 
της Γ.Γ.Β. 

3. Η επιτροπή γνωμοδοτεί επίτων θεμάτωνπου εισηγεί- 
ται η Δ/νση Βιομηχανικών Επενδύσεων της ΓΓΒ και τα μέ¬ 
λη δύναται να ενημερώνονται επί όλων των θεμάτων και 
στοιχείων των σχετικών φακέλων. 

4.0 Γραμματέαςτης Επιτροπής τηρεί πρακτικά των συ¬ 
ζητήσεων των θεμάτων κάθε συνεδρίασης. Τα πρακτικά 


υπογράφονται από τον Πρόεδρο, τα μέλη και τον γραμ¬ 
ματέα της Επιτροπής. Ο Γ ραμματέας μεριμνά για την κοι¬ 
νοποίηση των πρακτικών στη Δ/νση Βιομηχανικών Επεν¬ 
δύσεων για τις περαιτέρω ενέργειες. Μια σειρά πρακτι¬ 
κών τηρείται στο αρχείο της Γραμματείας. 

5. Η Γνωμοδοτική Επιτροπή βρίσκεται σε απαρτία όταν 
είναι παρόντες ο Πρόεδρος ή ο αναπληρωτής του και τα 
μισά τουλάχιστον από τα υπόλοιπα μέλη της Επιτροπής 
και αποφασίζει κατά πλειοψηφία. Σε περίπτωση ισοψη- 
φίας υπερισχύει η γνώμη του Προέδρου. 

6. Η Γνωμοδοτική Επιτροπή μπορεί να καλεί στις συνε¬ 
δριάσεις τους αξιολογητές των επενδύσεων για την πα¬ 
ροχή διευκρινήσεων προς υποβοήθηση του έργου της. 

Γιατον ίδιο λόγο, στις συνεδριάσεις είναι δυνατόν να κα¬ 
λούνται ή να γίνονται δεκτοί με απόφαση της Γνωμοδοτι¬ 
κής Επιτροπής εκπρόσωποι των επενδυτικών φορέων. 

Άρθρο 5 

Περιορισμοί και όροι για τα μέλη 
της Γνωμοδοτικής Επιτροπής. 

1. Δεν μπορούν να συμμετέχουν ως μέλη στην παραπά¬ 
νω γνωμοδοτική επιτροπή σύμβουλοι ή φυσικά πρόσωπα 
που συμμετέχουν στο εταιρικό ή μετοχικό κεφάλαιο ή στη 
διοίκηση επιχειρήσεων ή έχουν καταρτίσει ή συμμετάσχει 
στην κατάρτιση επενδύσεων, ή έχουν αξιολογήσει ή ελέγ¬ 
ξει αιτήσεις υπαγωγής κατά την τελευταία δετία, που 
έχουν υπαχθεί στον Ν. 2601/1998 ή στον Ν. 3299/2004 ή 
έχουν υποβάλλει αίτηση για να υπαχθούν στις διατάξεις 
του Ν. 3299/2004, εφόσον στις συνεδριάσεις αυτές εξε¬ 
τάζονται θέματα των επιχειρήσεων αυτών ή θέματα άλ¬ 
λων επιχειρήσεων ίδιου ή συναφούς αντικειμένου. 

2. Στα μέλη και τους εισηγητές των γνωμοδοτικών επι¬ 
τροπών που προβλέπονται στην παρούσα, εφαρμόζονται 
οι διατάξεις του άρθρου 24 του Ν.2429/1996 περί υποβο¬ 
λής δήλωσης περιουσιακής τους κατάστασης, όπως τρο¬ 
ποποιήθηκε και ισχύει με τις διατάξεις του Ν. 3213/2003. 

Άρθρο 6 

Συγκρότηση της Γνωμοδοτικής Επιτροπής 

Η συγκρότηση της Γ νωμοδοτικής Επιτροπής γίνεται με 
απόφαση του Υπουργού Ανάπτυξης, μη δημοσιευόμενη 
στην Εφημερίδα της Κυβερνήσεως. Με τη απόφαση αυτή 
ορίζονται επίσης ο γραμματέας και οι αναπληρωτές βοη¬ 
θοί γραμματείς της επιτροπής,καθώς και οι εισηγητές. 

Άρθρο 7 

Οι αποζημιώσεις του Προέδρου, των μελών, των ειση¬ 
γητών, των γραμματέων και των αναπληρωτών βοηθών 
γραμματέων ορίζονται με απόφαση του Υπουργού Οικο¬ 
νομίας και Οικονομικών. 

Με ίδια απόφαση μπορεί να αναπροσαρμόζονται τα πο¬ 
σά αυτά. 

Άρθρο 8 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως, οπότε παύει και η 
ισχύς της αρ. 21539/ΔΒΕ1173/19.6.1998 (ΦΕΚ 647/Β/98) 
Υπουργικής Απόφασης «Σύσταση της Γνωμοδοτικής Επι¬ 
τροπής Επενδύσεων της υποπερίπτωσης ϋ της περίπτω¬ 
σης (β) τηςπαρ. 19του άρθρου 8του Ν. 2601/1998, όπως 
ισχύει, και καθορισμός της διαδικασίας λειτουργίας της». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2005 

Ο ΥΠΟΥΡΓΟΣ 

ΔΗ Μ. ΣΙ ΟΥΦ ΑΣ 

Αριθ. 4901/ΔΒΕ2941 (2) 

Οικονομοτεχνικά στοιχεία και δικαιολογητικά που συνο¬ 
δεύουν την αίτηση υπαγωγής στις διατάξεις του Ν. 
3299/2004 των ειδικών επενδύσεων του άρθρου 3 πα¬ 
ράγραφος 1 περίπτωση ε, υποπερ. VI, VII, VIII, IX, X και 
παράγραφος 1, περίπτωση δ, υποπερ. IXτου ίδιου άρ¬ 
θρου του ανωτέρω νόμου. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τον Νόμο 3299/2004 (ΦΕΚ 261/Α/04) και ειδικότερα 
τις διατάξεις του άρθρου 7, παρ 4, περ. γ και της παρ. 3 
του ίδιου άρθρου. 

2. Την υπ'αριθμ. Ο (2005) 166 ίίη/ 2.2.2005 εγκριτική 
απόφαση της Ευρωπαϊκής Επιτροπής για τον Αναπτυξια¬ 
κό Νόμο Ν. 3299/2004. 

3. Τις διατάξεις του Ν. 1558/1985 (ΦΕΚ 137/Α/ 
26.7.1985) «Κυβέρνηση και Κυβερνητικά Όργανα», όπως 
αυτός ισχύει. 

4. Τις διατάξεις του Π.Δ. 229/1986 (ΦΕΚ/Α/86) «Σύστα¬ 
ση και Οργάνωση της Γενικής Γραμματείας Βιομηχα¬ 
νίας», του Π.Δ. 396 (ΦΕΚ 172/Α/89) «Οργανισμός της Γε¬ 
νικής Γραμματείας Βιομηχανίας» και του Π.Δ. 189/1975 
(ΦΕΚ 99/Α/95) «Συμπλήρωση και τροποποίηση του Π.Δ. 
396/1989». 

5. Του Π.Δ. 27/1996 (ΦΕΚ 19/Α/96) «Συγχωνεύσεις των 
Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπορίου στο Υπουργείο Ανάπτυξης», και 
του ΠΔ122/2004 (ΦΕΚ 85/Α/17.3.2004) «Ανασύσταση του 
Υπουργείου Τουρισμού». 

6. Τις διατάξεις του Π.Δ. 121/2004 (ΦΕΚ 84/Α/ 
10.3.2004) «Διορισμός Υπουργών και Υφυπουργών», 
αποφασίζουμε: 

Άρθρο 1 

Τα απαιτούμενα δικαιολογητικά και τεχνικοοικονομικά 
στοιχεία που θα πρέπει να συνοδεύουν εις τριπλούν την 
αίτηση υπαγωγής των ειδικών επενδύσεων του άρθρου 3 
του Ν. 3299/2004 παράγραφος 1 περίπτωση ε, υποπερ. 
VI, VII, VIII, IX, X και παράγραφος 1, περίπτωση δ, υποπερ. 
IX του ίδιου άρθρου, είναι τα εξής: 

1. Αποδεικτικό καταβολής χρηματικού ποσού στο Δη¬ 
μόσιο Ταμείο, σύμφωνα με την εκάστοτε ισχύουσα σχετι¬ 
κή ΚΥΑ των Υπουργών Οικονομίας και Οικονομικών και 
Ανάπτυξης. 

2. Ειδικό ερωτηματολόγιο που διανέμεται από την αρμό¬ 
δια για την παραλαβή των αιτήσεων Διεύθυνση Βιομηχανι¬ 
κών Επενδύσεων της Γενικής Γραμματείας Βιομηχανίας, 
συμπληρωμένο και υπογεγραμμένο από τον νόμιμο εκ¬ 
πρόσωπο του φορέα της επένδυσης (για υφιστάμενες επι¬ 
χειρήσεις) ή όσους θα συμμετάσχουν στον υπό σύσταση 
φορέα της επένδυσης (για υπό ίδρυση επιχειρήσεις). 

3. Οικονομικοτεχνική μελέτη ειδικών επενδύσεων, (σύμ¬ 
φωνα με υπόδειγμα που διανέμεται από την Διεύθυνση 
Βιομηχανικών επενδύσεων) η οποία περιλαμβάνει τα εξής 
κεφάλαια [υποβολή και σε δισκέτα 3.5" (ΜίοΓοεοΐΙ \Λ/ ογ0) 

ή 00]: 

α) Εισαγωγή: γενικά πληροφοριακά στοιχεία του φορέα 
της επένδυσης ή όσων θα συμμετάσχουν στον υπό σύ¬ 
σταση φορέα, 

β) Κεφάλαιο 1: Ανάλυση και διάγνωση της παρούσας 
κατάστασης της επιχείρησης, 

γ) Κεφάλαιο 2: Ανάλυση και διάγνωση του ευρύτερου 
περιβάλλοντος της επιχείρησης καθώς και του κλαδικού 
ανταγωνιστικού περιβάλλοντος αυτής, (κλαδική ανάλυ¬ 
ση- θέση της επιχείρησης στον κλάδο) 


δ) Κεφάλαιο 3: Προσδιορισμός των αδύνατων σημείων 
και αιτιολόγηση της ανταγωνιστικής στρατηγικής της επι¬ 
χείρησης, 

ε) Κεφάλαιο 4: Συνοπτική παρουσίαση του ευρύτερου 
Ε/Σ της επιχείρησης, αναλυτική περιγραφή της προτεινό- 
μενης επένδυσης, τεκμηρίωση με ειδικά τεχνικά στοιχεία 
της ένταξής της στις ειδικές επενδύσεις και αναλυτικό συ¬ 
γκεντρωτικό πίνακα με την προτεινόμενη επένδυση, 

στ) Κεφάλαιο 5: Οικονομικά και συναφή στοιχεία της 
επένδυσης και της επιχείρησης της επόμενης πενταετίας. 

Στην περίπτωση επενδυτικού σχεδίου της υποπερ. νϋτης 
περ. ε της παρ. 1 του άρθρου 3 του Ν. 3299/2004 «παρα¬ 
γωγής καινοτομικών προϊόντων ή υπηρεσιών εισαγωγής 
καινοτομιών στην παραγωγική διαδικασία και εμπορευμα- 
τοποίησης πρωτοτύπων προϊόντων και υπηρεσιών», θα 
πρέπει να γίνεται τεκμηρίωση σύμφωνα και με τα οριζόμε¬ 
να στην ΚΥΑ των Υπουργών Οικονομίας και Οικονομικών 
και Ανάπτυξης της περ. γ της παρ. 15 του άρθρου 5 με την 
οποία καθορίζονται και συμπληρώνονται τα κριτήρια και οι 
διαδικασίες εξέτασης από την ειδική επιτροπή εμπειρο¬ 
γνωμόνων της ΓΓΑ για τον χαρακτηρισμό προϊόντων, πα¬ 
ραγωγικών διαδικασιών και υπηρεσιών ως καινοτομικά. 

Η επενδυτική πρόταση υπογράφεται από τους συντά¬ 
κτες της, οι οποίοι σημειώνουν και το τυχόν ειδικό τμήμα 
που ενδεχομένως συνέταξε ο καθένας. Στην περίπτωση 
που η οικονομοτεχνική μελέτη συνοδεύει αίτηση υπαγω¬ 
γής στις διατάξειςτου παρόντος, συνολικού κόστους άνω 
των διακοσίων πενήντα χιλιάδων (250.000) ευρώ, υπο¬ 
γράφεται από οικονομολόγο μέλος του Οικονομικού Επι¬ 
μελητηρίου της Ελλάδος (Ο.Ε.Ε.) ή αντίστοιχου Οργανι¬ 
σμού κράτους μέλους της Ευρωπαϊκής Ένωσης και μη¬ 
χανικό, εξειδικευμένο στο κύριο αντικείμενο της 
επένδυσης, μέλος του Τεχνικού Επιμελητηρίου Ελλάδος 
και κατά περίπτωση, όπου απαιτείται από το αντικείμενο 
της επένδυσης, από γεωτεχνικό, μέλος του Γεωτεχνικού 
Επιμελητηρίου Ελλάδος. Αιτήσεις υπαγωγής που δεν 
πληρούν την προϋπόθεση αυτή δεν εξετάζονται και τίθε¬ 
νται στο αρχείο. 

4. Αναλυτικές προσφορές των προτεινομένων δαπανών 
από δύο τουλάχιστον προμηθευτές για τον ίδιο τύπο εξο¬ 
πλισμού ή για την ίδια δαπάνη παροχής υπηρεσιών και 
ρΓοερθοίυε του εξοπλισμού. Σε περίπτωση προμήθειας 
εξοπλισμού απευθείας από τον κατασκευαστικό οίκο 
απαιτείται μία μόνο προσφορά. Οι προσφορές ξένων οί¬ 
κων να έχουν μετάφραση. 

5. Καταστατικό της εταιρίας μετιςτυχόντροποποιήσεις 
του ή δήλωση έναρξης επιτηδεύματος για ατομικές επι¬ 
χειρήσεις. 

6. Δημοσιευμένους ισολογισμούς των 3 τελευταίων 
ετών (για το τελευταίο πριν την υποβολή της αίτησης 
έτος, εάν δεν έχει συνταχθεί ακόμη ισολογισμός, υπο¬ 
βάλλεται ισοζύγιο) καθώς και τις αντίστοιχες φορολογι¬ 
κές δηλώσεις (μαζί και τα έντυπα Ε3 και Ε7). Επίσης υπο¬ 
βάλλεται ισοζύγιο του τελευταίου μηνάς πριν την υποβο¬ 
λή της αίτησης. 

7. Θεωρημένες καταστάσεις προσωπικού της Επιθεώ¬ 
ρησης Εργασίας για τα 2 τελευταία έτη και μισθοδοτικές 
καταστάσεις και αποδείξεις αγοράς ενσήμων του τελευ¬ 
ταίου μήνα πριν την υποβολή της πρότασης. 

8. Υπεύθυνη δήλωση του άρθρου 8 του Ν. 1599/1986, 
όπως ισχύει, του νόμιμου εκπροσώπου του φορέα που 
υποβάλλει την επενδυτική πρόταση (για υφιστάμενες 
επιχειρήσεις) ή όσων θα συμμετάσχουν στον υπό σύ¬ 
σταση φορέα (για υπό ίδρυση επιχειρήσεις), που βεβαι¬ 
ώνει: 

α. Αν ο φορέας έχει υπαχθεί στο παρελθόν στις ενισχύ- 

σεις του Ν. 3299/2004, του Ν. 2601/1998 και του 
Ν.1892/1990. Σε περίπτωση που έχει υπαχθεί προσκομί¬ 
ζονται αντίγραφα των αποφάσεων υπαγωγής και των τυ¬ 
χόν αποφάσεων ολοκλήρωσης. 

β. Ότι η επιχείρηση δεν έχει κάνει έναρξη της προτεινό- 
μενης επένδυσης πριν την υποβολή της αίτησης υπαγω¬ 
γής (άρθρο 5 παρ. 6 Ν. 3299/2004). 

γ. Ότι πληρείται η προϋπόθεση της παρ. 2α του άρθρου 
7 του Ν. 3299/2004: «Δεν είναι δυνατή η υποβολή, από τον 
ίδιο φορέα, αίτησης υπαγωγής σε περισσότερες της μιας 
υπηρεσίας ή φορείς για επενδύσεις κατά βάση ίδιες, που 
εμφανίζουν όμως διαφοροποιήσεις είτε στο κόστος είτε 
στα επί μέρους προτεινόμενα επενδυτικά έργα ή για επεν¬ 
δύσεις που αφορούν στην ίδια παραγωγική μονάδα. Εαν 
υποβληθούν πολλαπλές αιτήσεις υπαγωγής, σύμφωνα με 
τα παραπάνω, καθώς και σε περίπτωση υποβολής αίτησης 
για υπαγωγή επένδυσης είτε στο σύνολό της είτε κατά ένα 
τμήμα της που έχει ήδη υπαχθεί στις ενισχύσεις του πα¬ 
ρόντος ή του Ν. 2601/1998, όλες οι αιτήσεις δεν εξετάζο¬ 
νται και δεν επιστρέφεται το καταβληθέν γι’ αυτές χρημα¬ 
τικό ποσό που προβλέπεται στην περ. (β) της παρ. 3." 

δ. Ότι πληρείται η προϋπόθεση της παρ. 2β του άρθρου 
7του Ν.3299/04: «Εταιρίατης οποίας επιχειρηματικό σχέ¬ 
διο έχει υπαχθεί στις διατάξεις του παρόντος νόμου ή του 
Ν.2601/98ήτου Ν.1892/1990, δεν μπορεί κατά τη χρονι¬ 
κή διάρκεια υλοποίησής του να υποβάλει σε οποιαδήπο¬ 
τε υπηρεσία ή φορέα αίτηση υπαγωγής επένδυσης η 
οποία να αφορά στα προϊόντα στα οποία αφορά το υλο¬ 
ποιούμενο επιχειρηματικό σχέδιο. Σε περίπτωση υποβο¬ 
λής τέτοιας αίτησης, αυτή δεν εξετάζεται, μη επιστρεφο- 
μένου του καταβληθέντος γι’ αυτήν χρηματικού ποσού 
που προβλέπεται στην πιο κάτω περ. (β) παρ.3." 

ε. Τον αριθμό των θέσεων μόνιμης και πλήρους απα¬ 
σχόλησης του προσωπικού κατά την ημερομηνία υποβο¬ 
λής της αίτησης συνολικά, και κατά μονάδα εφόσον 
υπάρχουν περισσότερες της μίας μονάδες. 

στ. τον αριθμό των θέσεων προσωπικού εποχιακής ή με¬ 
ρικής απασχόλησης 

ζ. Τον αριθμό τωννέων θέσεων απασχόλησης που δημι- 
ουργούνται από την επένδυση 
η. Τοντρόπο κάλυψης της ίδιας συμμετοχής καθώς και 
της χρηματοδότησης του κεφαλαίου κίνησης. 

θ. Εάν η εταιρεία δεν υφίσταται και υπάρχει υποχρέωση 
από το Νόμο για σύσταση θα υποβάλλεται δήλωση όπου 
θα δηλώνεται η νομική μορφή, το ύψος και η σύνθεση του 
κεφαλαίου της. 

9. Οι κατά περίπτωση άδειες (σε ισχύ) για τη νόμιμη λει¬ 
τουργία της επιχείρησης στην μονάδα που θα υλοποιηθεί 
η επένδυση, ή νόμιμη απαλλαγή εξ’ αυτών. Για τις υπό 
ίδρυση μονάδες η προκαταρκτική περιβαλλοντική εκτίμη¬ 
ση και αξιολόγηση. 

10. Έγκριση μεσομακροπρόθεσμου τραπεζικού δανεί¬ 
ου,στην περίπτωση που στην υποβαλλόμενη επένδυση γί¬ 
νεται χρήση τραπεζικού δανείου. Το δάνειο αυτό πρέπει: 

α) Να είναι τετραετούς τουλάχιστον διάρκειας 
β) να έχει τη μορφή τραπεζικού δανείου ή ομολογιακού 
δανείου εκδιδομένου σε δημόσια ή μη εγγραφή ή δανείου 
από άλλους χρηματοδοτικούς οργανισμούς, αποκλεισμέ¬ 
νης της μορφής του αλληλόχρεου λογαριασμού 
γ) Να λαμβάνεται για την πραγματοποίηση επενδυτικού 
σχεδίου, όπως αυτό θα προκύπτει ρητά από τη σχετική 
δανειακή σύμβαση 

δ) Να έχει εγκριθεί από τη χρηματοδοτούσα τράπεζα, ή 
το χρηματοδοτικό οργανισμό, κατά το χρόνο υποβολής 
της αίτησης υπαγωγής 


Το σχετικό έγγραφο της έγκρισης του δανείου πρέπει 
να αναφέρει τους όρους χορήγησης του δανείου και συ¬ 
γκεκριμένα το ύψος του, τη διαρκειάτου, το επιτόκιο, την 
περίοδο χάριτος, και τις εξασφαλίσεις για την παροχή του 
και να περιλαμβάνεται στον υποβαλλόμενο με την αίτηση 
υπαγωγής φάκελο. Το επενδυτικό δάνειο μπορεί να λαμ- 
βάνεται και σε συνάλλαγμα. 

11. Στοιχεία τεκμηρίωσης της δυνατότητας κάλυψης 
της ιδίας συμμετοχής. Ενδεικτικά αναφέρονται τα εξής: 

Αντίγραφο εξάμηνης τουλάχιστον κίνησης τραπεζικών 
λογαριασμών ή βεβαίωση τραπέζης για το μέσο ύψος κα- 
ταθέσεωντουτελευταίου εξαμήνου, βεβαιώσεις κατοχής 
ομολόγων και μετοχών, αντίγραφο φορολογικών δηλώ¬ 
σεων κλπ, προκειμένου για μετόχους ή εταίρους που είναι 
φυσικά πρόσωπα. 

Ισολογισμούς των 2 τελευταίων ετών ή φορολογικές δη¬ 
λώσεις (και έντυπο Ε3) των 2 τελευταίων ετών προκειμέ¬ 
νου για μετόχους ή εταίρους που είναι νομικά πρόσωπα. 

12. Ειδικό παράρτημα με αναλυτική περιγραφή, στοιχεία, 
δικαιολογητικά,που να τεκμηριώνουν τη βαθμολογία της 
επενδυτικής πρότασης σύμφωνα μετά κριτήρια υπαγωγής. 

13. Για τις υφιστάμενες επιχειρήσεις στοιχεία για την 
κυριότητα του χώρου που θα υλοποιηθεί η επένδυση. Γ ια 
τις υπό ίδρυση επιχειρήσεις στοιχεία τεκμηρίωσης εξα¬ 
σφάλισης του αναγκαίου χώρου υλοποίησης της επένδυ¬ 
σης. Εφόσονη προτεινόμενη επένδυση γίνει σε ΒΕΠΕ, κα¬ 
τάθεση του συμβολαίου παραχώρησης του αναγκαίου 
για την επένδυση χώρου ή την αίτηση προς τον αρμόδιο 
φορέα διοίκησης ή διαχείρισης της ΒΕΠΕ για την παρα¬ 
χώρηση χώρου και βεβαίωση αυτού για τη δυνατότητα 
διάθεσης του αναγκαίου χώρου. 

14. Συμβάσεις μεταφοράς τεχνολογίας, ΚΝΟ\Λ/ ΗΟ \Ν 
όπου θα αναφέρεται η παραχώρηση αδείας, το είδος της 
τεχνολογίας, οι πληρωμές, η διάρκεια της σύμβασης κλπ. 

15. Η Υπηρεσία μπορεί να ζητήσει την υποβολή κάθε άλ¬ 
λου πρόσθετου στοιχείου που κρίνει απαραίτητο για την 
αξιολόγηση της επένδυσης. 

Άρθρο 2 

α. Τα παραπάνω δικαιολογητικά και στοιχεία δεν μπο¬ 
ρούν να αντικατασταθούν με υπεύθυνη δήλωση του άρ¬ 
θρου 8 του Ν. 1599/1986, όπως ισχύει, εκτός των οριζο- 
μένων στην παρούσα απόφαση. 

β. Αιτήσεις που δεν συνοδεύονται από όλα τα απαιτού- 
μενα δικαιολογητικά και στοιχεία, σύμφωνα μετά οριζόμε¬ 
να στην παρούσα απόφαση και στις λοιπές διατάξειςτου Ν. 
3299/2004, δεν συνιστούν αίτηση υπαγωγής στις διατάξεις 
του παρόντος, δεν εξετάζονται και τίθενται στο αρχείο της 
αρμόδιας υπηρεσίας, μη επιστρεφόμενου του καταβληθέ¬ 
ντος γι’ αυτές χρηματικού ποσού που προβλέπεται στην 
παρ. 3 περ. βτου άρθρου 7του Ν. 3299/2004. Το ίδιο ισχύ¬ 
ει και σε περιπτώσεις αιτήσεων υπαγωγής που περιλαμβά¬ 
νουν τα κατά τα ανωτέρω απαιτούμενα δικαιολογητικά και 
στοιχεία, πλην όμως κατά τον έλεγχο και την εξέταση του 
φακέλου διαπιστώνεται, μετά από γνώμη της αρμόδιας 
γνωμοδοτικής επιτροπής, ότι η οικονομοτεχνική μελέτη εμ¬ 
φανίζει σοβαρές ελλείψεις, οι οποίες καθιστούν αδύνατη 
την αξιολόγηση της υποβληθείσας επένδυσης. 

Άρθρο 3 

Από την παρούσα απόφαση δεν προκύπτει δαπάνη σε 
βάρος του Κρατικού Προϋπολογισμού. 

Άρθρο 4 

Η παρούσα ισχύει από την δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2005 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 

-♦- 

Αριθ. 4902/ΔΒΕ 2940 (3) 

Διαδικασία και απαιτούμενα δικαιολογητικά για την κατα¬ 
βολή της επιχορήγησης για τα επιχειρηματικά σχέδια 
της υποπερίπτωσης χί της περίπτωσης (ε) της παρα¬ 
γράφου 1 του άρθρου 3, καθώς και για τις επενδύσεις 
των υποπεριπτώσεων νί, νϋ, νίϋ, ίχ, χ και χί της περί¬ 
πτωσης (ε) της παραγράφου 1 του άρθρου 3 όπως και 
της υποπερίπτωσης ίχ της περίπτωσης (δ) της παρα¬ 
γράφου 1 του άρθρου 3 του Ν.3299/2004 (ΦΕΚ 261/ 

23.12.2004). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν.1558/1985 «Κυβέρνηση και Κυ¬ 
βερνητικά Όργανα», όπως ισχύει. 

2. Τις διατάξεις του Π.Δ. 229/1986 (ΦΕΚ/Α/86) «Σύστα¬ 
ση και Οργάνωση της Γενικής Γραμματείας Βιομηχανίας» 
και του Π.Δ. 396 (ΦΕΚ 172/Α/89) «Οργανισμός της Γ ενικής 
Γραμματείας Βιομηχανίας», του Π.Δ. 189/1975 (ΦΕΚ 
99/Α/95) «Συμπλήρωση και τροποποίηση του Π.Δ. 
396/89», του Π.Δ. 27/1996 (ΦΕΚ 19/Α/96) «Συγχώνευση 
των Υπουργείων Τουρισμού, Βιομηχανίας Ενέργειας και 
Τεχνολογίας και Εμπορίου στο Υπουργείο Ανάπτυξης» 
και του Π.Δ. 122/2004 (ΦΕΚ 85/Α/17.3.2004) «Ανασύστα¬ 
ση του Υπουργείου Τουρισμού». 

3. Τις διατάξεις του Ν. 3299/2004 (ΦΕΚ 261/ 

23.12.2004) , και ειδικότερα της περίπτωσης β, της παρα¬ 
γράφου 4, του άρθρου 8 καθώς και της περίπτωσης (ιστ) 
της παραγράφου 2, του άρθρου 12. 

4. Την έγκριση της Ευρωπαϊκής Επιτροπής με αρ. 
0(2005) 166 ίίη/2.2.2005 για τον Αναπτυξιακό Νόμο (Ν. 
3299/2004) - καθεστώς ενίσχυσης 573/2004 - Ελλάδα. 

5. Τις διατάξεις του Π.Δ.121/10.3.2004 (ΦΕΚ 84/Α/ 

10.3.2004) «Διορισμός Υπουργών και Υφυπουργών». 

6. Τις διατάξεις των Ν. 1892/1990 και Ν. 2601/1998. 

7. Τις υπ’ αριθμ. 3503/729/(ΦΕΚ 147/12.3.1996) καιΔΒΕ 
22229 (ΦΕΚ 1007/7.12.1995) Κοινές Υπουργικές Αποφά¬ 
σεις καθώς και την υπ’ αριθμ. 1663/191 (ΦΕΚ 159/ 
13.2.2002) Απόφαση του Υφυπουργού Ανάπτυξης. 

8. Το γεγονός ότι με την Απόφαση αυτή δεν προκαλείται 
επιβάρυνση στον κρατικό προϋπολογισμό, αποφασίζουμε: 

Άρθρο 1 

Διαδικασία και απαιτούμενα δικαιολογητικά για την κα¬ 
ταβολή της επιχορήγησης για τα επιχειρηματικά σχέδια 
της υποπερίπτωσης χί της περίπτωσης (ε) της παραγρά¬ 
φου 1 του άρθρου 3, καθώς και για τις επενδύσεις των 
υποπεριπτώσεων νί, νϋ, νίϋ, ίχ, χ καιχί της περίπτωσης (ε) 
της παραγράφου 1 του άρθρου 3 όπως και της υποπερί¬ 
πτωσης ίχτης περίπτωσης (δ) της παραγράφου 1 του άρ¬ 
θρου 3του Ν. 3299/2004 (ΦΕΚ261/23.12.2004). 

1. Η καταβολή της επιχορήγησης από το Δημόσιο στον 
Επενδυτή θα πραγματοποιείται σύμφωνα με τα αναλυτι- 
κώς οριζόμενα στην Απόφαση υπαγωγής όπως ισχύει και 
μετά από έλεγχο και διαπίστωση από τα αρμόδια όργανα 
ελέγχου ότι ο επενδυτής συμμορφώθηκε με τις προϋπο¬ 
θέσεις και τους όρους της Απόφασης υπαγωγής, όπως 
αυτή ισχύει. 


2. Για τις καταβολές της επιχορήγησης θα εκδίδεται το 
σχετικό χρηματικό ένταλμα σε βάρος του προϋπολογι¬ 
σμού Δημοσίων Επενδύσεων. 

Άρθρο 2 

Δικαιολογητικά για την καταβολή της επιχορήγησης. 

Α. Εφάπαξ προκαταβολή: 

• Παρέχεται η δυνατότητα εφάπαξ προκαταβολής που 
δεν υπερβαίνει το 30% της προβλεπόμενης στη σχετική 
Απόφαση υπαγωγής της επένδυσης επιχορήγησης με 
την προσκόμιση ισόποσης εγγυητικής επιστολής προ¬ 
σαυξημένης κατά 10%, από τράπεζα που είναι εγκατε¬ 
στημένη και λειτουργεί νόμιμα στην Ελλάδα. Η ανωτέρω 
προκαταβολή αποτελεί μέρος της συνολικά καταβαλλό¬ 
μενης επιχορήγησης. 

Β. Απαιτούμενα δικαιολογητικά για την καταβολή της 
πρώτης δόσης της επιχορήγησης: 

1. Αντίγραφο της Απόφασης υπαγωγής της επένδυσης, 
καθώς και αντίγραφα τυχόν τροποποιήσεων αυτής. Επί¬ 
σης, αντίγραφο του ΦΕΚ (τεύχος ΤΑΠΣ) στο οποίο δημο¬ 
σιεύτηκε η Απόφαση υπαγωγής ή η περίληψή της, καθώς 
και οι τυχόν τροποποιήσεις της. 

2. Θεωρημένο αντίγραφο άδειας οικοδομής. Εάν δεν 
απαιτείται η έκδοση οικοδομικής άδειας για τα κτιριακά 
που περιλαμβάνονται στην επένδυση, προσκομίζεται 
σχετική βεβαίωση από το αρμόδιο γραφείο της Πολεοδο¬ 
μίας ότι δεν απαιτείται γι’ αυτά η έκδοση οικοδομικής 
άδειας, στην περίπτωση που προβλέπονται δαπάνες κτι- 
ριακών. 

3. Για τις Α.Ε. και Ε.Π.Ε., καταστατικό σύστασης της 
εταιρίας και τροποποιήσεις του. Για τις λοιπές επιχειρή¬ 
σεις απαιτείται η έναρξη επιτηδεύματος. 

4. Πρόσφατη βεβαίωση της Διεύθυνσης Εμπορίου Νο¬ 
μαρχιακής Αυτοδιοίκησης ότι δεν έχει γίνει περαιτέρω 
τροποποίηση του καταστατικού της πέραν αυτών που 
υποβάλλονται. Για τις Ε.Π.Ε. απαιτείται βεβαίωση του αρ¬ 
μόδιου Πρωτοδικείου. 

5. Πρόσφατη βεβαίωση του αρμόδιου Πρωτοδικείου 
περί μη πτωχεύσεως ή θέσης της εταιρείας σε αναγκα¬ 
στική διαχείριση ή μη κατάθεσης αίτησης για να κηρυχθεί 
η εταιρεία σε κατάσταση πτώχευσης ή διορισμού εκκα- 
θαριστού στην εταιρεία. 

6. Αντίγραφο πρόσφατου πρακτικού του Δ.Σ, εφόσον η 
επένδυση πραγματοποιείται από Α.Ε. ή συνεταιρισμό, με 
το οποίο θα εξουσιοδοτείται εκπρόσωπος για την εί¬ 
σπραξη των δόσεωντης επιχορήγησης. Γιατις λοιπές επι¬ 
χειρήσεις απαιτείται η νόμιμη εκπροσώπηση. 

7. Αποδεικτικό φορολογικής ενημερότητας του φορέα 
της επένδυσης, πρωτότυπο ή φωτοαντίγραφο, θεωρημέ¬ 
νο από Δημόσια αρχή. 

8. Βεβαίωση του ΙΚΑ περί μη οφειλής του φορέα της 
επένδυσης θεωρημένο από Δημόσια αρχή. 

9. Στην περίπτωση εκχώρησης της επιχορήγησης σε 
τράπεζα απαιτούνται: 

• σύμβαση ενεχυρίασηςτης απαίτησης. 

• εξουσιοδότηση της τράπεζας για την είσπραξη της 
επιταγής. 

• απόδειξη παραλαβής της επιταγής, υπογεγραμμένη 
από τους νόμιμους εκπροσώπους της τράπεζας. 

Σε διαφορετική περίπτωση, όπου δεν υπάρχει εκχώρη¬ 
ση της επιχορήγησης, απαιτείται στο παραπάνω (σημείο 
6) Πρακτικό του Δ.Σ. να αναφέρεται επίσης ότι δεν έχει γί¬ 
νει εκχώρηση της επιχορήγησης της συγκεκριμένης 
επένδυσης (αρ. πρωτ. απόφασης υπαγωγής) σε καμία 
τράπεζα ή άλλο χρηματοπιστωτικό ίδρυμα. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Γ. Απαιτούμενα δικαιολογητικά για την καταβολή της 
τελευταίας δόσης της επιχορήγησης: 

1. Απόφαση ολοκλήρωσης και οριστικοποίησης του κό- 
στουςτης επένδυσης, όπως καιτο σχετικό αντίγραφο του 
ΦΕΚ (τεύχος ΤΑΠΣ) στο οποίο αυτή δημοσιεύτηκε. 

2. Για τις Α.Ε. και Ε.Π.Ε., καταστατικό σύστασης της 
εταιρίας και τροποποιήσεις του στο οποίο να εμφανίζεται 
η κεφαλαιοποίηση της ίδιας συμμετοχής στο πραγματο- 
ποιηθέν έργο της επένδυσης. 

3. Δικαιολογητικά που αφορούν στην κάλυψη της ίδιας 
συμμετοχής της επιχορηγούμενης επένδυσης, τα οποία 
περιλαμβάνουν: 

• ισολογισμό της τελευταίας χρήσεως της επιχείρησης 

• σχετικές Αποφάσεις Γ.Σ. και Δ.Σ. και τα αντίστοιχα 
αντίγραφα του ΦΕΚ (τεύχος Α.Ε. - Ε.Π.Ε.) στα οποία αυ¬ 
τές δημοσιεύτηκαν. 

• θεωρημένο αντίγραφο των λογιστικών βιβλίων της 
επιχείρησης (απόσπασμα). 

4. Στην περίπτωση σύναψης δανείου για την εξυπηρέ¬ 
τηση της επιχορηγούμενης επένδυσης, απαιτείται η σύμ¬ 
βαση του δανείου για την πραγματοποίηση του επενδυτι¬ 
κού σχεδίου, το οποίο επιδοτείται σύμφωνα με την Από¬ 
φαση ολοκλήρωσης της επένδυσης. Επιπλέον απαιτείται 
βεβαίωση της δανειοδοτούσας τράπεζας σχετικά με το 
συνολικό ποσό εκταμίευσής του καθώς επίσης και ότι το 
δάνειο δεν επιδοτείται από άλλη πηγή. 

5. Όπου απαιτείται, άδεια λειτουργίας που να καλύπτει 
το μηχανολογικό εξοπλισμό της επένδυσης. Προκειμέ- 
νου για ξενοδοχεία απαιτείται το ειδικό σήμα του ΕΟΤ. 

6. Τα δικαιολογητικά που προβλέπονται στην παράγρα¬ 
φο Βτου ίδιου άρθρου (2). 

Γ. Πέραντων καθοριζομένων στις προηγούμενες παρα¬ 
γράφους δικαιολογητικών, είναι απαραίτητο να προσκο¬ 
μίζονται σε κάθε στάδιο καταβολής της επιχορήγησης και 
τα δικαιολογητικά που προκύπτουν από τυχόν ειδικούς 
όρους που έχουν τεθεί κατά περίπτωση σε Αποφάσεις 
υπαγωγής ή σε τροποποιήσεις τους, καθώς και τα πρό¬ 
σθετα δικαιολογητικά που προκύπτουν λόγω τυχόν ιδιαι¬ 
τερότητας της επένδυσης. Τέλος η αρμόδια Δ/νση είναι 
δυνατόν να ζητά και άλλα δικαιολογητικά για την καταβο¬ 
λή της επιχορήγησης, που κατά την κρίση της θεωρούνται 
κατά περίπτωση απαραίτητα. 

Άρθρο 3 

1. Η ισχύς της παρούσας Απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

2. Γ ιατα επιχειρηματικά σχέδια της υποπερίπτωσης (χν) 
της περίπτωσης α, της υποπερίπτωσης (ν) της περίπτω¬ 
σης (ε), της υποπερίπτωσης (χϋ) της περίπτωσης (ζ), κα¬ 
θώς και για τις επενδύσεις των υποπεριπτώσεων χνϋ, χνί- 
ϋ, χιχ, χχ και χχί της περίπτωσης α, και της περίπτωσης στ, 
τηςπαρ. 1 του άρθρου 3του Ν. 2601/1998, όπως έχει τρο¬ 
ποποιηθεί με τις διατάξεις του άρθρου 17 του 
Ν.2941/2001 και των άρθρων 23Α και 23Β του Ν. 
1892/1990 διατηρούνται σε ισχύ οι με αριθμ. 
3503/729/(ΦΕΚ 147/12.3.1996) και ΔΒΕ 22229 (ΦΕΚ 
1007/7.12.1995) Κοινές Υπουργικές Αποφάσεις καθώς 
και η με αριθμ. 1663/191 (ΦΕΚ 159/13.2.2002) Απόφαση 
του Υφυπουργού Ανάπτυξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2005 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 


Αριθ. οικ. 4880/544 (4) 

Πρόσληψη του Διευθύνοντος Συμβούλου της Ανώνυμης 
Εταιρείας «Εθνικό Σύστημα Διαπίστευσης Α.Ε. (ΕΣΥΔ 
Α.Ε.)». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α.του Ν. 1558/1985 (ΦΕΚ 137/Α/85) «Κυβέρνηση και Κυ¬ 
βερνητικά Όργανα», όπως ισχύει. 

β. των Π.Δ. 229/1986 (ΦΕΚ 96/Α/86), 396/1989 (ΦΕΚ 
172/Α/89) και 189/1995 (ΦΕΚ 99/Α/95), του Ν. 2234/1994 
(ΦΕΚ 142/Α/1994), του Ν. 2367/1995 (ΦΕΚ261/Α/95), της 
Αριθ. ΦΙ/οικ.3584/1996 (ΦΕΚ 147/Β/96) απόφασης «Ορ¬ 
γανισμός της Γ.Γ.Β.», όπως ισχύουν 
γ. του Π.Δ. 27/1996 (ΦΕΚ 19/Α/96) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

δ. του Π.Δ. 121/2004 (ΦΕΚ 84/Α/2004) «Διορισμός 
Υπουργών και Υφυπουργών». 

ε.του Π.Δ. 122/2004 (ΦΕΚ85/Α/2004) «Ανασύσταση του 
Υπουργείου Τουρισμού» 

στ. του άρθρου 32του Ν. 2190/1994 (ΦΕΚ28/Α/3.3.1994). 
ζ. του άρθρου 4του Ν. 2198/1994 (ΦΕΚ43/Α/22.3.1994). 
η. των άρθρων 6 και 7 του Ν. 2414/1996 (ΦΕΚ135/Α/96) 
«Εκσυγχρονισμός των Δημοσίων Επιχειρήσεων και Ορ¬ 
γανισμών και άλλες διατάξεις». 

θ. του Ν. 2469/1997 (ΦΕΚ 38/Α/97) «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις». 

ι. του Ν. 3260/2004 (ΦΕΚ 151/Α/2004) «Ρυθμίσεις του 
συστήματος προσλήψεων και θεμάτων δημόσιας διοίκη¬ 
σης». 

ια. του άρθρου 22 του Ν. 2362/1995 (ΦΕΚ 247/Α/95) 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις». 

ιβ. του Ν. 2231/1994 (ΦΕΚ 139/Α/31.8.1994) «Σύσταση 
και Λειτουργία Ελληνικού Ινστιτούτου Μετρολογίας, 
Εθνικού Συμβουλίου Διαπίστευσης και άλλες διατάξεις», 
όπως αυτός τροποποιήθηκε με τον Ν. 2642/1998 (ΦΕΚ 
216/Α/17.9.1998), καθώς και τον Ν. 3066/2002 (ΦΕΚ 
252/Α/18.10.2002) και ειδικότερα της παραγράφου 3 του 
άρθρου 16 αυτού. 

2. Τις υπ’ αριθμ. ΔΙΔΑΔ/Φ.35.12/763/17380/9.8.2004 και 
ΔΟΑ/Φ.12/17378/10.8.2004 εγκυκλίους του ΥΠΕΣ ΔΔΑ . 

3. Την από 29.12.2004 Προκήρυξη του Δ.Σ. της ΕΣΥΔΑΕ 
για την πρόσληψη Διευθύνοντος Συμβούλου της Ανωνύ¬ 
μου Εταιρίας υπό την επωνυμία «ΕΘΝΙΚΟ ΣΥΣΤΗΜΑ ΔΙΑ¬ 
ΠΙΣΤΕΥΣΗΣ ΑΕ». 

4. Την υπ’ αριθμ. 869/1-302005 επιστολή του Προέδρου 
του Διοικητικού Συμβουλίου της ΑΕ ΕΣΥΔ «Επιλογή Διευ- 
θύνοντος Συμβούλου του ΕΣΥΔ» με τον συνημμένο σ’ αυ¬ 
τήν πίνακα αξιολόγησης των υποψηφίων για πρόσληψη 
στη θέση του Διευθύνοντος Συμβούλου του ΕΣΥΔ. 

5. Της επίτης ως άνω επιστολής του Προέδρου του Δ.Σ. 
της ΑΕ ΕΣΥΔ έγγραφη επισημείωση του Υπουργού Ανά¬ 
πτυξης για την επιλογή του Ιωάννη Μάτσα. 

6. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΕΣΥΔΑ.Ε.,το ύψος της οποίας δεν μπορεί να καθορι- 
σθεί σ’ αυτό το στάδιο, αποφασίζουμε: 

Προσλαμβάνουμε τον Μάτσα Ιωάννη του Χρήστου, Μη¬ 
χανολόγο Μηχανικό του Ε.Μ.Π. και κάτοχο Μεταπτυχια¬ 
κού Τίτλου Σπουδών ΜεείθΓ ίη ΌυεΙίΙγ ΜαπαρθπίθπΙ (Διοί¬ 
κηση Ποιότητας), ως Διευθύνοντα Σύμβουλο της Ανώνυ¬ 
μης Εταιρείας «Εθνικού Σύστημα Διαπίστευσης ΑΕ». 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4035 


Η πρόσληψή του στη θέση αυτή θα γίνει για χρονικό διά¬ 
στημα τριών (3) ετών με την υπογραφή σχετικής σύμβα¬ 
σης μεταξύ αυτού και του εν λόγω φορέα. 

Ο προσλαμβανόμενος είναι πλήρους απασχόλησης και 
η ιδιότητά του ως Διευθύνοντος Συμβούλου είναι ασυμβί¬ 
βαστη προς οποιαδήποτε άλλη επαγγελματική απασχό¬ 
ληση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2005 

Ο ΥΠΟΥΡΓΟΣ 

ΔΗΜΗΤΡΗΣΣΙΟΥΦΑΣ 
-♦- 

Αριθ. 9443/04/Α321 (5) 

Προθεσμία υποβολής μελέτης για έκδοση οικοδομικής 
άδειας και συμπλήρωσης δικαιολογητικών για την 
αποκατάσταση κτισμάτων που επλήγησαν από τις κα¬ 
τολισθήσεις πριν το 1983 σε περιοχές του Ν. Φθιώτι¬ 
δας. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της από 28.7.1978 Πράξεως Νομοθετι¬ 
κού Περιεχομένου του Προέδρου της Δημοκρατίας «περί 
αποκαταστάσεως ζημιών εκ σεισμών 1978 εις περιοχή 
Βορείου Ελλάδος κλπ. και ρυθμίσεως ετέρωντινών συνα¬ 
φών θεμάτων» που κυρώθηκε με το Ν. 867/1979 (ΦΕΚ 
24/Α/7.2.1979). 

2. Τις διατάξεις του Ν. 1190/1981 (ΦΕΚ 203/Α/ 
30.7.1981) ο οποίος κυρώνει την από 26.3.1981 Πράξη 
Νομοθετικού Περιεχομένου του Προέδρου τηςΔημοκρα- 
τίας, «περί αποκαταστάσεως ζημιών εκ σεισμών 1981 και 
ρυθμίσεως ετέρων συναφών θεμάτων» όπως αυτές τρο¬ 
ποποιήθηκαν και συμπληρώθηκαν με το άρθρο 1, παρ. 42 
και 43 του Ν. 2412/1996 (ΦΕΚ 123/Α/17.6.1996) «Μεταφο¬ 
ρά αρμοδιοτήτων από το Υπουργικό Συμβούλιο σε άλλα 
Κυβερνητικά όργανα και άλλες διατάξεις». 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/1982 (ΦΕΚ Α'81) «Περί οργάνων ασκήσεως 
της νομισματικής, πιστωτικής και συναλλαγματικής πολι¬ 
τικής και άλλες διατάξεις» όπως συμπληρώθηκε με το άρ¬ 
θρο 25, παρ. 6του Ν. 1418/1984 «Περί Δημοσίων Έργων 
και ρυθμίσεις συναφών θεμάτων» (ΦΕΚ Α'23). 

4. Τις διατάξεις του Ν. 128/1975 «περί τροποποιήσεως 
και συμπληρώσεως διατάξεων τινών αναφερομένων εις 
την λειτουργία του χρηματοδοτικού συστήματος». 

5. Τις διατάξεις του άρθρου ΙΟτου Ν. 2576/1998 «Βελ¬ 
τίωση των διαδικασιών για την ανάθεση της κατασκευής 
των δημοσίων έργων και άλλες διατάξεις». 

6. Το Π.Δ. 69/1988 Περί οργανισμού Γενικής Γραμμα¬ 
τείας Δημοσίων Έργων. 

7. Την υπ’ αριθμ. Δ16α/04/773/29.11.1990 Κοινή Από¬ 
φαση του Υπουργού Προεδρίας και του Αναπλ. Υπουρ¬ 
γού ΠΕΧΩΔΕ «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

8. Την υπ’ αριθμ. 50148/542/24.6.1992 Κοινή Απόφαση 
των Υπουργών Εθν. Οικονομίας, Οικονομικών και Βιομη¬ 
χανίας, Ενέργειας και Τεχνολογίας και Εμπορίου «Περι¬ 
στολή δαπανών Δημοσίου Τομέα» (ΦΕΚ 420/Β/1.7.1992). 

9. Τις διατάξεις του άρθρου 22 του Ν. 2362 «Περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.1995). 


10. Τις διατάξεις του άρθρου 27του Ν. 2081/1992 (ΦΕΚ 
154 Α') και το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού. 

11. Την υπ’ αριθμ. 5987/291/15.2.1993 Κοινή Υπουργική 
Απόφαση για τη μεταφορά του κατολισθαίνοντα οικισμού 
Άγναντης Λοκρίδας Ν. Φθιώτιδας. 

12. Την υπ’ αριθμ. 477/1637/26.10.1988 Κοινή Υπουργική 
Απόφαση για τη μεταφορά του οικισμού Άγναντη Ν. Φθιώ¬ 
τιδας στη θέση Ισώματα Αγίου Κωνσταντίνου Ν. Φθιώτιδας 
καιτηνΤ.Π. 11261/11.2.1993 Απόφαση του Νομάρχη Φθιώ¬ 
τιδας για την έγκριση ρυμοτομικού σχεδίου. 

13. Την υπ’ αριθμ. 262/ΤΠ32/12.11.1999 Απόφαση του 
Υπουργού Εθν. Οικονομίας και των Υφυπουργών Εσωτε¬ 
ρικών, Δημόσιας διοίκησης και Αποκέντρωσης, Οικονομι¬ 
κών και ΠΕ.ΧΩ.Δ.Ε. με θέμα «Οριοθέτηση περιοχών και πι¬ 
στωτικές διευκολύνσεις για την αποκατάσταση των ζη¬ 
μιών από τις κατολισθήσεις πριν από το 1983 σε περιοχές 
του Ν. Φθιώτιδας, του 1997 σε περιοχές του Νομού Ευ¬ 
ρυτανίας, του 1998 στις περιοχές του Νομού Εύβοιας και 
στον οικισμό Νάνουρα Ραχών Ικαρίας του Νομού Σάμου, 
από την εμφάνιση ρήγματος σε περιοχές του Νομού Λά¬ 
ρισας, από τις πλημμύρες και κατολισθήσεις του 1996 και 
1997 σε περιοχές των Νομών Άρτας, Ιωαννίνων και Αιτω¬ 
λοακαρνανίας και του 1999 σε περιοχές του Ν. Ηλείας». 

14. Την υπ’ αριθμ. 127/Α321/29.3.2002 Απόφαση του 
Υφυπουργού ΠΕ.ΧΩ.Δ.Ε «Προθεσμίες για ολοκλήρωση 
διαδικασιών δανειοδότησης προκειμένου για δάνεια επι¬ 
σκευής, ανακατασκευής ή αυτοστέγασης». 

15. Την υπ’ αριθμ. οικ 239/Α321/5.1.2004 Απόφαση του 
Υφυπουργού ΠΕ.ΧΩ.Δ.Ε. που αφορά στην τροποποίηση 
και συμπλήρωση της υπ’ αριθμ. 127/Α321/29.3.2002 Από¬ 
φασης του Υφυπουργού ΠΕ.ΧΩ.Δ.Ε 

16. Την υπ’ αριθμ. οικ 7064/Α321/1.9.2004 Απόφαση του 
Υπουργού Οικονομίας και Οικονομικών, ΠΕ.ΧΩ.Δ.Ε., και 
των Υφυπουργών Εσωτερικών, Δημόσιας Διοίκησης και 
Αποκέντρωσης και Οικονομίας και Οικονομικών «Προθε¬ 
σμίες για την κατεδάφιση κτισμάτων που βρίσκονται σε 
κατολισθαίνουσα περιοχή». 

17. Το από 12.12.2004 αιτημάτωνπληγέντων κατοίκων 
του οικισμού Άγναντη, Δήμου Αγ. Κων/νου του Ν. Φθιώτι¬ 
δας. 

Και 

Προκειμένου να μη χαθεί το δικαίωμα δανειοδότησης 
για τους πληγέντες από τις κατολισθήσεις πριν από το 
1983 σε περιοχές του Ν.Φθιώτιδας. 

Και επειδή: 

• Το μεγαλύτερο ποσοστό των πληγέντων δεν έχει κα¬ 
ταθέσει μελέτη για έκδοση οικοδομικής άδειας ή δεν έχει 
καταθέσει τα απαραίτητα δικαιολογητικά για την έκδοση 
Βεβαίωσης Καθορισμού Δανείου, εντός των προθεσμιών, 
εν όψει εκδόσεως της 7064/Α321/21.9.2004 κοινής 
υπουργικής απόφασης σχετικής με τη διαδικασία χορή¬ 
γησης Σ.Σ., αποφασίζουμε: 

1. Στις περιπτώσεις που έχουν εκδοθεί Βεβαιώσεις Κα¬ 
θορισμού Δανείου Ανακατασκευής για την αποκατάστα¬ 
ση κτισμάτων σε περιοχές του Νομού Φθιώτιδας που 
επλήγησαν από τις κατολισθήσεις πριν από το 1983, και οι 
ενδιαφερόμενοι δεν έχουν υποβάλει μελέτη για έκδοση 
οικοδομικής άδειας, δίδεται προθεσμία τριών (3) μηνών 
από την ημερομηνία δημοσίευσης της παρούσας, προ¬ 
κειμένου να καταθέσουν το σχετικό φάκελο με τα απαι- 
τούμενα δικαιολογητικά στο αρμόδιο Πολεοδομικό Γρα¬ 
φείο. 

2. Στις περιπτώσεις που έχουν υποβληθεί αιτήσεις για 
Βεβαιώσεις Καθορισμού Δανείου Ανακατασκευής, Απο- 

περάτωσης ή Αυτοστέγασης, και δεν έχουν κατατεθεί 
εντός των προθεσμιών τα απαιτούμενα δικαιολογητικά 
για την έκδοσή τους, δίδεται προθεσμία δύο (2) μηνών 
από την ημερομηνία δημοσίευσης της παρούσας για τη 
συμπλήρωση των φακέλων. 

3. Για τις Βεβαιώσεις Καθορισμού Δανείου Ανακατα- 
σκευής που η προθεσμία για την υποβολή μελέτης για την 
έκδοση οικοδομικής άδειας σε αρμόδιο Πολεοδομικό 
Γραφείο δεν έχει λήξει, ισχύειτο χρονικό διάστημα των 12 
μηνών για την υποβολή της. 

4. Σε ό,τι αφορά στις λοιπές προθεσμίες έχουν εφαρ¬ 
μογή οι ισχύουσες διατάξεις. 

Από τις διατάξεις της παρούσας δεν προκαλείται πρό¬ 
σθετη δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2005 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦- 

Αριθ.οικ. 1389/Α331 (6) 

Έγκριση χορήγησης στεγαστικών δανείων σε σεισμό¬ 
πληκτους για την αποκατάσταση των ζημιών από τις 
κατολισθήσεις του πρώτου διμήνου του έτους 2003 
στον οικισμό Δαφνώνα του Δήμου Καμποχώρων της 
Νήσου Χίου. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.1978 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το 
Ν.867/1979 (ΦΕΚΑ'24). 

2. Τις διατάξεις του Ν. 1190/1981 (ΦΕΚ 203/Α/ 
30.7.1981) ο οποίος κυρώνει την από 26.3.1981 Πράξη 
Νομοθετικού Περιεχομένου του Προέδρου της Δημοκρα¬ 
τίας, «περί αποκαταστάσεως ζημιών εκ σεισμών 1981 και 
ρυθμίσεως ετέρων συναφών θεμάτων» όπως αυτό τρο¬ 
ποποιήθηκε και συμπληρώθηκε μετο άρθρο 1, παρ. 42 και 
43 του Ν. 2412/1996 «Μεταφορά αρμοδιοτήτων από το 
Υπουργικό Συμβούλιο σε άλλα Κυβερνητικά όργανα και 
άλλες διατάξεις» (ΦΕΚ 123/Α/17.6.1996). 

3. Τις διατάξεις της παραγράφου 3, του άρθρου 1 του 
Ν. 1283/1982 (ΦΕΚ Α'81) «Γιατηνπροθεσμία υποβολής αι¬ 
τήσεων δανειοδότησης των σεισμοπλήκτων και ρύθμιση 
άλλων θεμάτων». 


4. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

5. Την υπ’ αριθμ. Δ16α/04/773/29.11.1990 Κοινή Από¬ 
φαση του Υπουργού Προεδρίας και του Αναπλ. Υπουρ¬ 
γού ΠΕΧΩΔΕ «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

6. Τις διατάξεις του άρθρου 22 του Ν. 2362 «Περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.1995). 

7. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και κυβερνητικά όργανα» (ΦΕΚ Α'37) όπως αυτό 
συμπληρώθηκε με το άρθρο 27 του Ν. 2081/1992 (ΦΕΚ 
ΑΊ5) και το γεγονός ότι από αυτή την απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

8. Το Π.Δ. 121/2004 (ΦΕΚ84/Α/10.3.2004) για τον διορι¬ 
σμό των Υπουργών και Υφυπουργών. 

9. Την υπ’ αριθμ. 2282/Α32/20.10.2003 Κοινή Απόφαση 
(Κεφ. Α, παρ.3) (ΦΕΚ/1613/Β/31.10.2003) «Οριοθέτηση 
περιοχής και πιστωτικές διευκολύνσεις για την αποκατά¬ 
σταση των ζημιών από τις κατολισθήσεις του πρώτου δι¬ 
μήνου του έτους 2003 στον οικισμό Δαφνώνα του Δήμου 
Καμποχώρων της Νήσου Χίου» των Υπουργών 
ΠΕ.ΧΩ.Δ.Ε. και Οικονομίας και Οικονομικών και των Υφυ¬ 
πουργών Οικονομίας και Οικονομικών και Εσωτερικών, 
Δημόσιας Διοίκησης και Αποκέντρωσης σύμφωνα με την 
οποία θα καθορίζονται ονομαστικά με απόφαση του Υφυ¬ 
πουργού ΠΕ.ΧΩ.Δ.Ε. οι δικαιούχοι στεγαστικής συνδρο¬ 
μής. 

10. Τις αιτήσεις των πληγέντων. 

11. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους της Νήσου Χίου, 
αποφασίζουμε: 

Εγκρίνουμε τη χορήγηση στεγαστικής συνδρομής 
στους ακόλουθους πληγέντες: 

ΔΗΜΟΚΑΜΠΟΧΩΡΩΝ 

Δημοτικό Διαμέρισμα Δαφνώνα 

1. Χαβιάρα Ιωάννη του Νικολάου 

2. Χαβιάρα Αργυρώ του Νικολάου 

Από τις διατάξεις της απόφασης αυτής δεν προκαλείται 
πρόσθετη δαπάνη σε βάρος του Κρατικού Προϋπολογι¬ 
σμού διότι έχει προβλεφθεί στην Κοινή Απόφαση 
2282/Α32/20.10.2003 (ΦΕΚ/1613/Β/31.10.2003) των 
Υπουργών ΠΕ.ΧΩ.Δ.Ε. και Οικονομίας και Οικονομικών 
και των Υφυπουργών Οικονομίας και Οικονομικών και 
Εσωτερικών, Δημ. Διοίκησης και Αποκέντρωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2005 

Ο ΥΠΟΥΡΓΟΣ 

Γ. ΣΟΥΦΛΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




